|  |
| --- |
| **Objekta higiēniskais novērtējums** |
| Jelgavā |

|  |
| --- |
| 07.04.2022 |

|  |
| --- |
| 1. **Objekta nosaukums:** Bērnu nometnes |
| 1. **Objekta īpašnieks:** Zemgales vidusskola, reģistrācijas Nr.90000050975, Slampe, Slampes pagasts, Tukuma novads |
| 1. **Objekta adrese:** Zemgales vidusskola, Slampe, Slampes pagasts, Tukuma novads |
| 1. **Novērtēšanu veica:** kontroli veica vecākā inspektore sabiedrības veselības jomā Dace Šulce |
| 1. **Novērtēšanā piedalījās:** Zemgales vidusskolas direktore Liene Tāsse |
| **6. Konstatēts:** Zemgales vidusskolas telpās Slampē, Slampes pagastā, Tukuma novadā plāno organizēt bērnu nometnes.  **6.1. Vispārīgās ziņas par objektu/ objekta raksturojums**  Objekta higiēniskais novērtējums veikts sakarā ar saņemto iesniegumu, lai novērtētu Zemgales vidusskolas telpu un teritorijas gatavību bērnu nometņu uzņemšanai. Skolas teritorija ir zonēta: ir sporta un saimniecības zonas. Nometnes dalībniekus paredzēts izmitināt Zemgales vidusskolas vienstāvu ēkā. Nometņu rīcībā tiks iedalītas klases (pielāgojamas guļamtelpām un radošām darbnīcām), sporta zāle, aktu zāle, medpunkts (t.sk. izolators), skolas teritorija un skolas stadions. Gultas piederumus (matračus, gultas veļu) nodrošinās paši nometņu dalībnieki. Personīgās higiēnas ievērošanai paredzētas divas tualetes meitenēm (katrā 3 klozetpodi un 2 izlietnes) un 2 tualetes zēniem (pavisam 5 pisuāri, 6 klozetpodi, 4 izlietnes). Kultūras pasākumiem paredzēta aktu zāle. Sporta nodarbībām paredzēta sporta zāle un sporta stadions. Sporta zāles meiteņu un zēnu ģērbtuvēs katrā ir tualete (klozetpods, izlietne) un dušas telpa (3 dušas). Tualetes un dušu telpās aprīkojums ir darba kārtībā. Telpu uzkopšanas inventārs ir marķēts un izvietots atsevišķā telpā. Telpu uzkopšanu veiks skolas apkopējas. Mazgāšanas un dezinfekcijas līdzekļi ir pietiekošā daudzumā. Mazgāšanas un dezinfekcijas līdzekļu pielietošanas instrukcijas tiek uzrādītas. Medicīniskos pakalpojumus un ēdināšanas pakalpojumus nodrošinās nometņu vadītāji. Ir organizēta sadzīves atkritumu savākšana, uzglabāšana un izvešana.  **6.2. Iekštelpu virsmu apdare**  Telpu apdarei un aprīkojumam izmantoti telpu funkcijai atbilstoši materiāli: grīdas ir stabilas, nav slidenas. Tualetes telpu sienu un grīdu apdarei ir izmantoti materiāli, kas paredzēti mitrai uzkopšanai un dezinfekcijai.  **6.3. Apgaismojums**  Telpu apgaismojums klasēs: dabīgais un mākslīgais. Apgaismojums vizuāli ir pietiekošs.  **6.4. Siltumapgāde**  Centralizēta  **6.5. Gaisa apmaiņa**  Visās telpās ir nodrošināta dabiskā vēdināšana caur logiem un durvīm (atsevišķās telpās – papildināti mehāniskā ventilācija). Tualetes telpās ir nosūces ventilācija caur ventilācijas kanāliem.  **6.6. Ūdens apgāde**  Centralizēta. Ūdens uzkarsēšanai paredzēti elektroboileri.  **6.7. Kanalizācijas sistēma**  Centralizēta.  **6.8. Teritorijas labiekārtošana**  Teritorija ir sakopta, labiekārtota un dalībniekiem droša. Ir nodrošināta sadzīves atkritumu savākšana un uzglabāšana slēgtos konteineros.  **6.9. Vides pieejamība**  Ir nodrošināta.  **6.10. Riska faktoru novērtēšana un cita informācija -** |
| **7. Slēdziens**  Novērtēšanai uzrādītās telpas un teritorija atbilst higiēnas prasībām un ir piemērotas bērnu nometņu darbībai Zemgales vidusskolas telpās un teritorijā, Slampē, Slampes pagastā, Tukuma novadā. |
| 1. **Rekomendējamie pasākumi**   Nometnes organizēt saskaņāar01.09.2009. MK noteikumu Nr.981 ,,Bērnu nometņu organizēšanas un darbības kārtība” prasībām.  Nodrošināt bērnu veselībai drošu vidi un pretepidēmiskā režīma ievērošanu. |

|  |  |
| --- | --- |
| Sabiedrības veselības departamenta  Zemgales kontroles nodaļas vadītāja | Airisa Lapiņa |

|  |
| --- |
| Jeļena Patrina, 63020038 |
| [jelena.patrina@vi.gov.lv](mailto:jelena.patrina@vi.gov.lv) |